**U skladu sa svojom metodologijom, portal Istinomjer.ba prati aktivnosti na realizaciji projekta asfaltiranja puta do deponije Trešnjica.**

**Ovom prilikom Vas molimo da nam proslijedite informacije o trenutnom statusu pomenutog projekta, a link do našeg teksta pisanog na tu temu dostavljamo Vam u prilogu maila.**

Radovi na asfaltiranju pristupnog puta prema deponiji Trešnjica u dužini 1.400 m su završeni u mjesecu junu 2019. godine i oni su obuhvatili asfaltiranje, izgradnju nekoliko mimoilaznica i propusta. Cijena ovih radova iznosila 480.000,00 KM. Sa ovim asfaltom riješili smo jedan od najvećih problema, prilaz lokaciji na kojoj će biti izgrađena deponija Trešnjica. Uporedo sa projektom izgradnje pristupnog puta radili smo, a i dalje radimo na uspostavljanju kontakta sa ozbiljnim investitorom za izgradnju regionalne odnosno gradske deponije. Očekujemo  podršku i Vlade Kantona u većem kapacitetu, a apliciramo i na sve dostupne fondove za sredstva za ove namjene.

**Završeni radovi na sanaciji krova Gradske dvorane ''Mirsad Hurić'' u Goraždu.**

Nakon što je potpisan ugovor o ustupanju radova na sanaciji krova Gradske dvorane sa firmom Kaja Company d.o.o. u završeni su radovi na njegovoj izgradnji.

Riječ je o vrlo važanom projektu koji se odnosio na rješavanje dugogodišnjeg problema prokišnjavanja krova Gradske dvorane. Projekat je vrijedio oko 180.000,00 KM od čega je Vlada FBiH projekat finansirala sa 150.000,00 KM, dok je ostatak sredstava kao i plaćanje izrade projekta i nadzor finansirao Grad Goražde.